Diari Oficial de la Generalitat Valenciana


Sumari del DOGV 5116, del 18-10-2005 (2005/10374)

Informació pública de l'alternativa tècnica de programa d'actuació integrada per al desenvolupament per gestió indirecta del sector-A de les normes subsidiàries de planejament (UE AI 2.3 del PGOU d'Algar en tramitació).
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5116

Data del DOGV
:   18-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/10594


Organisme emissor
:   Ajuntament d'Algar de Palància

Tipus de document
:   Anunci

Informació pública de l'alternativa tècnica de programa d'actuació integrada per al desenvolupament per gestió indirecta del sector-A de les normes subsidiàries de planejament (UE AI 2.3 del PGOU d'Algar en tramitació). [2005/F10999]
  
Havent-se presentat per l'entitat Mercantil Algar Valencia, SL, una alternativa tècnica de programa d'actuació integrada per al desenvolupament per gestió indirecta del sector-A de les normes subsidiàries de planejament (UE AI 2.3 del PGOU d'Algar en tramitació), que inclou memòria, homologació sectorial, pla parcial i avantprojecte d'urbanització, per mitjà de la Resolució 135/2005, de 16 de setembre de 2005, s'ha acordat sotmetre a informació pública l'alternativa tècnica, junt amb els documents que l'acompanyen, a l'efecte de presentació d'al·legacions i alternatives tècniques en competència, durant el termini de 20 dies hàbils a comptar des de l'endemà de la publicació de l'anunci en el Diari Oficial de la Generalitat Valenciana.
  
Este termini es podrà prorrogar d'acord amb el que s'establix en la Llei 6/1994, de 15 de novembre, Reguladora de l'Activitat Urbanística, sense que s'admeta la formulació d'alternatives tècniques pel procediment de l'article 48 de la Llei Reguladora de l'Activitat Urbanística, dins del mateix àmbit.
  
 Les proposicions juridicoeconòmiques referides a les distintes alternatives tècniques del programa, es presentaran en plica tancada dins dels cinc dies hàbils següents al venciment del termini de 20 dies o, si és el caso, al de pròrroga. L'acte d'obertura de pliques tindrà lloc el següent dia hàbil a la conclusió del termini per a presentar-les, a les 12.00 hores, i a la seu de l'ajuntament, de la qual cosa s'alçarà acta sota la fe pública del secretari general i davant de dos testimonis.
  
Totes les actuacions podran ser objecte de consulta i al·legació pels interessats, durant els 10 dies hàbils següents al d'obertura de pliques.
  
En cas que es presenten en temps i forma noves alternatives tècniques, se sotmetran a informació pública, només als efectes d'al·legacions, d'acord amb la Llei Reguladora de l'Activitat Urbanística, i es posposarà en el termini de cinc dies hàbils per a la presentació de proposicions juridicoeconòmiques al venciment del nou termini, cosa que es farà pública oportunament.
  
Este anunci val així mateix de notificació als efectes previstos en els articles 59 i concordants de la Llei 30/1992, quant als següents propietaris desconeguts, o el domicili dels quals es desconeix:
  
Algar de Palancia:
  
Polígon 9 Parcel·la 244 Perdigonez López, Remedios
  
Polígon 9 Parcel·la 302 Desconegut rústica
  
Polígon 9 Parcel·la 306 Desconegut rústica
  
Polígon 9 Parcel·la 9018 Perdigonez López, Remedios
  
Segorbe:
  
Polígon 26 Parcel·la 490 Gil Aparicio, Asunción
  
Polígon 26 Parcel·la 494 Municipi ICONA
  
Polígon 26 Parcel·la 496 Desconegut
  
Polígon 26 Parcel·la 500 Municipi ICONA